พาณิชย์ คุมราคาอาหารจานด่วนไม่อยู่
กับข้าวถุง-ข้าวแกง-ก๋วยเตี๋ยวพุ่ง ราคาน้ำมันลดกดเงินเฟ้อต่ำ,นางอัมพวัน พิชาลัย รองปลัดกระทรวงพาณิชย์ เปิดเผยถึงดัชนีราคาผู้บริโภคทั่วไปของประเทศ (เงินเฟ้อ) เดือน ต.ค.57 ว่า เท่ากับ 107.32 สูงขึ้น 1.48% เมื่อเทียบกับ ต.ค.56 ถือเป็นอัตราขยายตัวต่ำสุดในรอบ 12 เดือน และลดลง 0.10% เมื่อเทียบกับเดือน ก.ย.57 ขณะที่อัตราเฉลี่ย 10 เดือน (ม.ค.-ต.ค.) ปี 57 สูงขึ้น 2.08% เทียบกับช่วงเดียวกันปีก่อน สาเหตุที่ทำให้อัตราเงินเฟ้อขยายตัวต่ำสุดในรอบ 12 เดือน เพราะดัชนีหมวดอื่นๆที่ไม่ใช่อาหารและเครื่องดื่ม สูงขึ้นเพียงเล็กน้อย เนื่องจากดัชนีราคาสินค้าน้ำมันเชื้อเพลิงลดลง 2.71% ส่วนสินค้าที่มีราคาสูงขึ้น เช่น ค่าเช่าบ้าน ค่าเช่าหอพัก 1.43% ค่ารักษาพยาบาล 1.18% บุหรี่ เหล้า เบียร์ 2.83% ขณะที่ดัชนีหมวดอาหารและเครื่องดื่มไม่มีแอลกอฮอล์สูงขึ้น 3.25% โดยสินค้าที่มีราคาแพงขึ้น เช่น อาหารบริโภคนอกบ้าน เครื่องประกอบอาหาร เนื้อสัตว์ เป็ดไก่ ส่วนสินค้าที่มีราคาลดลงคือ ผักและผลไม้ 2.65%,ทั้งนี้ เมื่อแยกเป็นรายการสินค้าที่คำนวณในเงินเฟ้อ 450 รายการ พบว่ามีสินค้าที่ราคาสูงขึ้น 205 รายการ ส่วนสินค้าที่ราคาไม่เปลี่ยนแปลงมี 154 รายการ และสินค้าราคาลดลง 91 รายการ สำหรับอัตราเงินเฟ้อ 2 เดือนที่เหลือของปีนี้ คาดว่าจะปรับตัวสูงขึ้นไม่มากนัก เพราะการปรับโครงสร้างราคาพลังงานของรัฐบาลและทิศทางราคาน้ำมันดิบในตลาดโลกลดลง ส่งผลให้ราคาน้ำมันขายปลีกในประเทศลดลง รวมถึงการตรึงค่ากระแสไฟฟ้า (ค่าเอฟที) เดือน ก.ย.-ธ.ค. และการขอความร่วมมือตรึงราคาสินค้าอุปโภคบริโภคไปถึงสิ้น พ.ย.นี้ ทำให้คาดว่าอัตราเงินเฟ้อไตรมาส 4 ปีนี้น่าจะขยายตัว 2.1% ส่งผลให้ทั้งปีเพิ่มขึ้น 2.14% ขณะที่การปรับขึ้นค่าทางด่วนอีก 5-15 บาทวันที่ 22 ธ.ค.นี้ จะทำให้เงินเฟ้อเพิ่มขึ้นเพียง 0.00103% ส่วนการขึ้นค่ารถแท็กซี่อีก 13% ทำให้เงินเฟ้อเพิ่มขึ้นเพียง 0.00144%,ผู้สื่อข่าวรายงานว่า แม้อัตราเงินเฟ้อเดือน ต.ค.57 ขยายตัวต่ำสุดในรอบ 1 ปี แต่ในหมวดราคาอาหารปรุงสำเร็จกลับสูงขึ้นเมื่อเทียบกับปีที่ผ่านมามาก โดยการสำรวจราคาอาหารทั่วประเทศเฉลี่ย ต.ค.57 เทียบกับ ต.ค.56 พบว่า อาหารกลางวัน เช่น ข้าวราดแกง มีราคาสูงขึ้น 5.3% ข้าวผัดกะเพรา ราคาสูงขึ้น 2.96% ก๋วยเตี๋ยว สูงขึ้น 7.04% ส่วนอาหารเช้า เช่น โจ๊กและต้มเลือดหมู ราคาสูงขึ้น 5.12% ขณะที่อาหารเย็น คือ กับข้าวถุง ราคาสูงขึ้น 6.09%.
นางอัมพวัน พิชาลัย รองปลัดกระทรวงพาณิชย์ เปิดเผยถึงดัชนีราคาผู้บริโภคทั่วไปของประเทศ (เงินเฟ้อ) เดือน ต.ค.57 ว่า เท่ากับ 107.32 สูงขึ้น 1.48% เมื่อเทียบกับ ต.ค.56 ถือเป็นอัตราขยายตัวต่ำสุดในรอบ 12 เดือน
ราคาอาหาร,อาหารแพง,อาหารจานด่วน,ข้าวแกง,อัมพวัน พิชาลัย,อัตราเงินเฟ้อ